Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, osasun sistema integralari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jasok, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakari María Chivite Navascués andreak heldu den maiatzaren 14ko Osoko Bilkura ahoz erantzun dezan.

Gobernuko lehendakariak duela egun batzuk adierazi zuen oraindik ere ez direla negoziatu pandemia eta osasun-krisi honetan sektore publikoaren eta pribatuaren arteko lankidetzaren baldintza ekonomikoak. Hori dela-eta, honako hau jakin nahi dugu:

Nafarroako Gobernuak behin eta berriro aipatzen du “Osasun-sistema integratua”, COVID-19ak eragindako osasun larrialdi egoera kudeatzeko giza baliabideen arloko neurriak eta baliabideak onetsi ziren martxoaren 15eko SND/232/2020 Agindutik heldu dena (horren bidez, autonomia erkidegoen esku jartzen dira osasun zentro eta establezimendu pribatuen baliabideak eta bitartekoak). Zertan datza sistema hori, lankidetza horren alderdi ekonomikoei dagokienez?

Iruñean, 2020eko maiatzaren 7an

Foru parlamentaria: Bakartxo Ruiz Jaso